CELEX: 31989R2321
Language: el
Date: 1989-07-28 00:00:00
Title: Κανονισμός (ΕΟΚ) αριθ. 2321/89 της Επιτροπής της 28ης Ιουλίου 1989 για την τροποποίηση του κανονισμού (ΕΟΚ) αριθ. 1599/84 περί λεπτομερειών εφαρμογής του καθεστώτος της ενισχύσεως στην παραγωγή για τα μεταποιημένα προϊόντα με βάση τα οπωροκηπευτικά

Avis juridique important

|

31989R2321

Κανονισμός (ΕΟΚ) αριθ. 2321/89 της Επιτροπής της 28ης Ιουλίου 1989 για την τροποποίηση του κανονισμού (ΕΟΚ) αριθ. 1599/84 περί λεπτομερειών εφαρμογής του καθεστώτος της ενισχύσεως στην παραγωγή για τα μεταποιημένα προϊόντα με βάση τα οπωροκηπευτικά  

Επίσημη Εφημερίδα αριθ. L 220 της 29/07/1989 σ. 0057 - 0057

***** ΚΑΝΟΝΙΣΜΟΣ (ΕΟΚ) αριθ. 2321/89 ΤΗΣ ΕΠΙΤΡΟΠΗΣ  της 28ης Ιουλίου 1989  για την τροποποίηση του κανονισμού (ΕΟΚ) αριθ. 1599/84 περί λεπτομερειών εφαρμογής του καθεστώτος της ενισχύσεως στην παραγωγή για τα μεταποιημένα προϊόντα με βάση τα οπωροκηπευτικά  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1125/89 (2), και ιδίως το άρθρο 3 παράγραφος 4 και το άρθρο 6 παράγραφος 4,  Εκτιμώντας:  ότι ο κανονισμός (ΕΟΚ) αριθ. 1125/89 του Συμβουλίου τροποποίησε τον κατάλογο των προϊόντων που επωφελούνται του καθεστώτος της ενισχύσεως που αναφέρεται στον κανονισμό (ΕΟΚ) αριθ. 426/86 περιλαμβάνοντας και άλλα προϊόντα με βάση τις τομάτες·  ότι διαπιστώθηκε πως ορισμένα κράτη μέλη παραγωγής παρασκευάζουν νέα προϊόντα με διαφορετική μέθοδο· ότι πρέπει συνεπώς να προσαρμοστούν οι ορισμοί που προβλέπονται στον κανονισμό (ΕΟΚ) αριθ. 1599/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2260/89 (4)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 2 του κανονισμού (ΕΟΚ) αριθ. 1599/84 προστίθεται το ακόλουθο εδάφιο μετά το σημείο μ) «τοματοπολτοί» :  «Εντούτοις ορισμένα παρασκευάσματα τοματοπολτού που έχουν περιεκτικότητα σε ξηρή ουσία που δεν υπερβαίνει το 18 % μπορούν να παρουσιάζουν φλοιούς και σπόρους εντός ανώτατου ορίου 4 % κατά βάρος του προϊόντος.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται για κάθε προϊόν από την αρχή της περιόδου εμπορίας 1989/90.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Ιουλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 118 της 29. 4. 1989, σ. 29.  (3) ΕΕ αριθ. L 152 της 8. 6. 1984, σ. 16.  (4) ΕΕ αριθ. L 216 της 27. 7. 1989, σ. 46.